NCG Banco

NCG Banco, S.A. foi a primeira entidade financeira de orixe galega xurdida o 14 de setembro de 2011 como resultado do proceso de segregación do negocio bancario de Novacaixagalicia.
Cuns activos por un valor de 70.269 millóns de euros, 5.946 profesionais, 2,7 millóns de clientes e unha estrutura composta por 919 oficinas en todo o territorio español e once países de Europa e América, NCG Banco, S.A. é matriz dun dos principais grupos financeiros do mercado español.

En Galicia, Asturias e León operou baixo a denominación comercial Novagalicia Banco ata o cambio por ABANCA, e no resto de España como EVO Banco.

Completa a súa estrutura organizativa a Unidade de Xestión de Activos Singulares (UGAS), responsable da xestión de activos crediticios con debilidades significativas e activos inmobiliarios, e a banca grosista para operacións en mercados financeiros.

NCG Banco, S.A. participa ademais no accionariado de máis de 220 sociedades, a través do seu brazo industrial NCG Corporación.

 Historia 
NCG Banco, S.A. ten a súa orixe na entidade bancaria Novacaixagalicia, nacida da fusión o 1 de decembro de 2010 das caixas de aforro Caixa Galicia e Caixanova. As esixencias formuladas no Real Decreto-lei 2/2011 levan á transformación de Novacaixagalicia en banco como vía para facilitar a súa capitalización.

O 14 de setembro de 2011 nace NCG Banco, S.A. Na súa nova etapa, José María Castellano é o presidente executivo da entidade e César González-Bueno Mayer o conselleiro delegado. NCG Banco, S.A. constitúese coma a primeira institución, na historia financeira de Galicia en empregar o galego para outorgar a súa escritura fundacional.

O 10 de outubro de 2011 realiza unha ampliación de capital por 2.465 millóns de euros para dar entrada no seu accionariado ao Fondo de Reestruturación Ordenada Bancaria (FROB II). Os novos fondos súmanse aos 1.714 millóns de patrimonio neto achegado por Novacaixagalicia, resultando un patrimonio neto total de 4.180 millóns de euros, un capital principal de 5.275 millóns de euros e un 10,45% de capital sobre os activos ponderados por risco (APR), cun coeficiente de solvencia do 15,67%.
miniatura|Sucursal en Ourense, de Novagalicia Banco, marca comercial (ata o cambio por ABANCA) de NCG Banco.
O 19 de outubro, lanza a marca comercial Novagalicia Banco, baixo o lema Un novo banco cos clientes de toda a vida. A partir do 14 de novembro comeza a operar con dúas marcas diferenciadas e dous modelos de negocio especializados: Novagalicia Banco, en Galicia e o mercado internacional, e NGB, no resto de España. O cambio estratéxico inclúe a creación de dúas novas unidades de negocio: unha especializada na banca grosista; e unha Unidade de Xestión de Activos Singulares (UGAS), especializada en activos non estratéxicos.

O 12 de xaneiro de 2012 entran no capital do banco 17 empresarios galegos, a través da compra ao Fondo de Reestruturación Ordenada Bancaria do 2,59% dos 2.682 millóns de euros do capital. Este queda repartido entre o 90,57% do FROB, o 2,59% dos investidores privados e o 6,84% de Novacaixagalicia.

O 12 de marzo comeza a operar fóra de Galicia baixo a denominación comercial EVO Banco e lanza o seu produto estrela a conta intelixente. Nas súas primeiras catro semanas de lanzamento, a conta intelixente capta 8.290 clientes e 70 millóns de euros.

O 22 de marzo NCG Banco, S.A. convértese na entidade financeira pioneria no sector en utilizar medidas de flexibilidade para optimizar persoal e evitar despedimentos forzosos.

O 12 de xullo de 2012 NCG Banco, S.A. presenta unha campaña de publicidade nos medios de comunicación na que pide perdón aos seus clientes polos erros do pasado.

O 18 de decembro de 2013 culmina o seu proceso de privatización coa venda do  88,33% das súas accións ao Banco Etcheverría/Grupo Banesco.

 Marcas bancarias 
 Novagalicia Banco foi a marca comercial da entidade financeira en Galicia, Asturias e León, ata o cambio a ABANCA.
 EVO Banco é a marca do grupo no resto de España.

 Sede 
NCG Banco, S.A. mantén dúas sedes operativas. A sede social e fiscal localízase na A Coruña e a sede institucional e dirección efectiva do negocio en Vigo.

 Cadro de persoal 
O cadro de persoal da entidade está integrado por 5.946 profesionais.

 Oficinas 
NCG Banco, S.A. dispón dunha rede de 919 oficinas operativas, repartidas da seguinte manera:

 España: 900
 Rede Novagalicia: 680
 Rede EVO/NGB: 220
 Estranxeiro: 10 
 Representación estranxeiro: 9

Ademais dispón de 1.494 caixeiros automáticos e 36.913 terminais en punto de venda.

 Resultados económicos 

<big>conta resultados 1º semestre</big>(en millóns de euros)marxe de intereses430,1neto comisións120,1marxe básica550,3dividendos14,3neto operación financeiras101,1resultado posta equivalencia(41,0)resto(11,6)marxe bruto613,1gastos explotación(443,9)provisións e saneamentos(1.638,4)resto neto(12,6)resultado atribuído ao grupo(1.339,6)

<big>magnitudes de negocio</big>1º semestre 2012(en millóns de euros)activo total70.269carteira de valores14.241renda variable1.778crédito sobre clientes45.169depósitos de clientes43.984emisións institucionais7.008

 Accionariado 
accionistas capital Fondo de Reestruturación Ordenada Bancaria (FROB)  90,57% Novacaixagalicia  6,84% Investidores privados  2,59%

 Clientes 
A base de clientes de NCG Banco, S.A. está formada por 2,7 millóns de persoas, das que 338.000 son empresas e autónomos (datos actualizados a decembro de 2011) e 2.367.051 familias. Durante 2011 incorpóranse 171.271 novos clientes activos. En detalle, a base de clientes repártese do seguinte xeito:
 Grande empresa: 3.802
 S. público: 2.597
 Pemes: 32.098
 Micropemes e asociacións: 115.698
 Autónomos: 183.450
 Familias: 2.367.051

 Órganos de goberno 
 Consello de Administración 
conselleiro natureza José María Castellano  presidente executivo César González-Bueno  conselleiro delegado Roberto Tojeiro  independente Carlos González  independente José Manuel Gabeiras  independente Jaime Trebolle  independente Xabier Alkorta  independente Pilar Cibrán  dominical (Novacaixagalicia) Gonzalo Ortiz dominical (Novacaixagalicia) FROB  dominical  Francisco Serna  secretario (non conselleiro) José Eduardo Álvarez-Naveiro  vicesecretario (non conselleiro)

FROB: 1 conselleiro con 2 representantes: José Borrue e José Antonio Portugal

comisións dependentes do consello de administración e presidentesComisión executivaJosé María CastellanoComisión delegada de riscosXabier AlkortaComisión de nomeamentos e retribuciónsJaime TrebolleComisión de auditoría e cumprimentoCarlos González

 Participacións 
sector sociedade porcentaxeFinanceiro Banco Gallego 49,84% Banco Etcheverría 44,73% Ahorro Corporación 6,38% Automoción Grupo Copo21,1% Seguros Caser 10,31%Energía CLH 5% Eólica Galenova 100% Alimentación Sogevinus 100%Infraestruturas Itinere 23,76% Elecnor 5,05%Téxtil Adolfo Domínguez 5,05% Grupo Tavex 5% Turismo NH Hoteles 2,71% Tecnoloxía Tecnocom 20,05% Inmobiliaria Quabit 3,19%%Construción Sacyr Vallehermoso 8,65% General de Alquiler de Maquinaria 4,95% Transporte Transmonbús 33,96% Naval Naviera Elcano 12%

 Notas 

 Véxase tamén 

 Outros artigos 
 ABANCA
 Banesco
 FROB
 Proceso de fusión das caixas galegas

 Ligazóns externas 
 NCG Banco
 Novagalicia Banco

Categoría:Abanca